
Припрема за час
Разред: други СШ

	Редни број
__________
	Школа
____________
	Разред и одељење
други
	Датум
____________

	Наставна тема 
	Права и одговорности

	Наставна јединица 
	Дрво права менталног здравља

	Тип часа
	Радионица

	Образовни исходи
	· да сазнају више о дечијим правима и менталном здрављу, 
· да разматрају значај дечијих права за сопствени живот, егзистенцију и ментално здравље,
· да повезују примере поштовања и непоштовања дечијих права са свакодневним животом и њихов утицај на ментално и физичко здравље деце

	Облици рада
	Комбиновани облик рада

	Методе рада
	Илустрација, дискусија у групи, рад у групи, галеријска шетња.

	Потребна средства и материјали
	Конвенција о правима детета – картице дечијих права; Папир за илустрацију; Стикери и кутија за убацивање стикера.

	Уводни део часа
	У уводном делу часа наставник/ца ученицима/ама дели илустроване картице са дечијим правима у ел. форми. Картице се деле ученицима преко Вибера или неке друге друштвене мреже коју су изабрали за комуникцију.  Наставник/ца потом замоли ученике/це да проуче  картице дечијих права, а затим да  издвоје 5 права која су важна за физичко, ментално здравље и егзистенцију ученика. 

	Главни део часа
	Наставник/ца најављује наредну активност у којој  ће покушати да повежу дечија права и ментално здравље кроз илустрацију. 
· Појашњава да се ментално здравље односи на укупну емоционалну, психолошку и друштвену добробит особе.
· Ментално здравље се бави питањима као што су: како људи мисле, осећају и делују.
· Добро ментално здравље помаже људима да доносе здраве изборе, остваре личне циљеве, развијају здраве односе и суочавају се са стресом. 
· Лоше ментално здравље није исто што и душевна болест.
· Менталне болести укључују много различитих стања, на пример, пострауматски стресни поремећај (ПТСП), биполарни поремећај, шизофренију и др. Особа може имати лоше ментално здравље и да нема дијагнозу душевне болести.
Ученици/це се, потом, деле у групе од по 4 ученика. Ученици/це у групи  коментаришу изабране картице дечијих права  на основу питања: 
Која су права најчешће бирана? 
Зашто су баш та права најчешће бирана?
Како поштовање права може утицати на наше ментално и физичко здравље?  
Шта све могу да учиним да поштујем права других и унапредим њихово ментално здравље?  
Шта све могу да кажем или учиним и тиме подсетим друге да поштују моја права и унапреде моје ментално здравље?
Након дискусије у оквиру групе, задатак ученика је да илуструју дрво права менталног здравља, односно нацртају дрво, на гранама убележе 5 кључних дечијих права од значаја за ментално здравље, око којих су се усагласили и изабрали их током групне дискусије. Наставник додатно подстиче ученике у групи  да буду креативни и да на што занимљивији начин прикажу везу између права и менталног здравља.

	Завршни део часа
	1. На зидовима учионице се излажу радови група, и путем тајног гласања бира најкреативније дрво права менталног здравља. 
2. Пре гласања наставнкик/ца обележава цртеже бројевима. 
3. Ученици гласају тако што у кутују убацују стикер са уписаним бројем цртежа за који гласају.
4. Пре почетка гласања наставница истиче правило да не могу гласати за илустрацију на којој су радили у групи.

	Самоевалуација часа
(запажања наставника)
	Попуњавање мини евалуационог упитника



Прилог 1: Илустроване картице дечијих права
Линк ка картицама:
 https://www.living-democracy.com/pdf/sr/resources/childrens_rights_cards.pdf
Картице у облику пдф документа: 

Прилог 2: Мини евалуациони упитник
	1. Теме часа је интересантна и актуелна:  ДА НЕ
2. Комуникација на релацији наставник – ученик је била отворена: ДА НЕ
3. Комуникација у групи је била конструктивна: ДА НЕ
4.Ова радионица може унапредити моје понашање: ДА НЕ

